CELEX: 62018TN0379
Language: sl
Date: 2018-06-22 00:00:00
Title: Zadeva T-379/18: Tožba, vložena 22. junija 2018 – WI/Komisija

24.9.2018   
            
            
               SL
            
            
               Uradni list Evropske unije
            
            
               C 341/16
            
         
      Tožba, vložena 22. junija 2018 – WI/Komisija
      (Zadeva T-379/18)
      (2018/C 341/28)
      Jezik postopka: francoščina
      
         Stranki
      
      
         Tožeča stranka: WI (zastopnika: T. Bontinck in A. Guillerme, odvetnika)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  izpodbijani odločbi razveljavi;
               
            
                  —
               
               
                  odredi, naj se osebi WI izplača pokojnina preživelega zakonca;
               
            
                  —
               
               
                  Evropski komisiji naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe zoper odločbo Urad za vodenje in plačevanje posameznih pravic pri Evropski komisiji z dne 16. avgusta 2017 o zavrnitvi dodelitve družinske pokojnine tožeči stranki in zoper potrditveno odločbo navaja dva razloga.
      
                  1.
               
               
                  Prvi tožbeni razlog: očitna napaka pri presoji pojma preživeli zakonec ter kršitev člena 1d(2) Kadrovskih predpisov za uradnike Evropske unije (v nadaljevanju: Kadrovski predpisi) in člena 17 Priloge VIII h Kadrovskim predpisom, ker se je Komisija za zavrnitev vloge tožeče stranke za priznanje njenega statusa preživelega zakonca oprla na ozko in napačno razlago pojma preživeli zakonec, ki jo določajo Kadrovski predpisi.
               
            
                  2.
               
               
                  Drugi tožbeni razlog: kršitev načela dobrega upravljanja in dolžnosti skrbnega ravnanja, ker bi po mnenju tožeče stranke Komisija morala upoštevati izredne okoliščine obravnavanega primera, da bi člen 17 Priloge VIII Kadrovskih predpisov razlagala tako, da bi tožeča stranka lahko bila upravičena do pokojnine na podlagi njenega statusa preživelega zakonca.